Her er årets Emmy-vinnere!
Kveldens spådde vinner var den Netflix-produserte serien «House of Cards», som var nominert i ni ulike kategorier, blant annet for beste dramaserie. «House of Cards» er den første produksjonen som er laget eksklusivt for strømming på nett, og også den første nettbaserte produksjonen som er nominert til Emmy noensinne. Men av de mange publikumsfavorittene i årets Emmy-utdeling var det dramaserien «Breaking Bad» som stakk av med seieren for beste TV-drama. Skuespiller Anna Gunn fikk i tillegg prisen for beste kvinnelige birolle i samme serie. «Modern Family» vant i kategorien beste komiserie. Jeff Daniels fikk prisen for beste mannlige hovedrolle for sin innsats i serien «The Newsroom», og danket dermed ut hovedrolleinnehaver Kevin Spacey i den politiske dramaserien «House of Cards». Av de ni kategoriene «House of Cards» var nominert i, vant serien bare prisen for beste regi, som blant annet «Seven»- og «Fight Club»-regissør David Fincher stod for. Bildeserie fra rød løper:Emmy-utdelingen 2013HBO-produserte «Game of Thrones» hadde 16 nominasjoner i ulike kategorier, og var dermed nest øverst på listen over flest nominasjoner. Øverst troner serien «American Horror Story». Andre nominerte publikumsfavoritter var seriene «Breaking Bad», «Mad Men» og «Downton Abbey», som alle var nominert til kategorien beste dramaserie. Nattens Emmy-utdeling var nummer 65 i rekken av TV-bransjens prestisjetunge prisutdelinge, og showet ble direktesendt fra Nokia Theatre i Los Angeles. Årets programleder var Neil Patrick Harris, også kjent som Barney Stinson fra komiserien «How I Met Your Mother».«Breaking Bad»«Modern Family»Julia Louis-Dreyfus, «Veep»Jim Parsons, «The Big Bang Theory»Claire Danes, «Homeland»Jeff Daniels, «The Newsroom»Merritt Wever, «Nurse Jackie»Tony Hale, «Veep»Anna Gunn, «Breaking Bad»Bobby Cannavale, «Boardwalk Empire»Tina Fey and Tracey Wigfield, «30 Rock»Gail Macuso, «Modern Family»Henry Bromell, «Homeland»David Fincher, «House of Cards»Laura Linney, «The Big C: Hereafter»Michael Douglas, «Mitt liv med Liberace»«The Voice»
Kjendisfaktoren var høy da årets Emmy-prisutdeling gikk av stabelen i Hollywood i natt. Serien «Breaking Bad» fikk den prestisjefylte prisen for beste TV-drama.